laion/Wikipedia-Exotic huggingface dataset:
אמנות (מחזה)

אמנות (צרפתית: Art) הוא המחזה השלישי של המחברת הצרפתיה יסמינה רזה. המחזה עלה להצגת בכורה בשנת 1994 בתיאטרון שאנז אליזה בפריז והפך עד מהרה להצלחה ברחבי העולם; הוא הוצג בזה אחר זה בבירות ערים רבות בעולם, זכה במספר פרסים (פרס מולייר, פרס טוני ופרס לורנס אוליבייה) ותורגם לכ-35 שפות, כולל עברית. המחזה, המעלה שאלות על קו התפר שבין רעות גברית ואמנות, עוסק בידידות ארוכת שנים בין שלושה גברים שמועמדת למבחן על ידי ציור. אחד מהשלושה, סרג', רוכש ציור מודרני שכולו מלבן לבן – בסכום עתק של לא פחות מ-200,000 פרנקים. הוא מגן על הבחירה שלו, אך חברו הטוב מארק מזדעזע מכך שהוא קורא ל"חתיכת בד צבועה לבן" אמנות ותוקף את החלטתו. בתווך עומד החבר השלישי איוואן המנסה לפייס בין השניים. המחזה אינו מחולק למערכות ולסצנות מסורתיות, אך מפוצל בכל זאת לחלקים ממוספרים. חלק אחד הוא דיאלוגים בין שתי דמויות, חלק נוסף כולל מונולוגים שאחת הדמויות מפנה ישירות לקהל, וחלק אחר הוא שיחה בין כל השלושה. בתחילת הסוף של המחזה, וברוב הסצינות המתרחשות בדירה של סרג', מוצג ציור לבן גדול באופן בולט. הגרסה העברית של המחזה בתרגום של נסים אלוני הוצג בתיאטרון בית ליסין בשנת 1996, בהשתתפות השחקנים יוסי בנאי וששון גבאי. המחזה עלה שוב בדצמבר 2011 בתיאטרון חיפה בכיכובם של נתן דטנר בתפקיד מרק, נורמן עיסא בתפקיד איוואן ואוהד קנולר בתפקיד סרג'. בינואר 2019 הועלה המחזה פעם נוספת באותו תרגום בחוג לאומנות התיאטרון באוניברסיטת תל אביב. הגרסה המקורית בצרפתית בוימה בין היתר על ידי פטריס קרברה, והשתתפו בה השחקנים פייר ואנק (מארק), פבריס לוקיני (סרג') ופייר ארדיטי (איוואן). הנוסח האנגלי של המחזה, שחובר על ידי כריסטופר המפטון, עלה ב'תיאטרון ווסט אנד' בלונדון באוקטובר 1996, בכיכובו של אלברט פיני. בפברואר 1998 הוא הוצג בברודוויי בניו יורק בהשתתפות אלן אלדה (מארק), ויקטור גרבר (סרג') ואלפרד מולינה (איוואן), והמשיך להופיע 600 פעמים. גרסאות מקומיות של המחזה הוצגו בין היתר בערים ברלין, שיקגו, טוקיו, ליסבון, סנט פטרסבורג, בומביי, יוהנסבורג, בואנוס איירס, תוניסיה וברטיסלאבה. אתר המוקדש למחזה (בצרפתית) אמנות באתר תיאטרון חיפה אמנות במסד הנתונים IBDB (באנגלית) מרב יודילוביץ', נתן דטנר: 'חברות אני מבין, אבל אמנות מודרנית?', באתר ynet, 1 במרץ 2012 טל לוין, חדשות במה: הבימה עדיין לא חוזרים לכיכר, באתר הארץ, 1 באוגוסט 2011
קרביד

בכימיה, למושג קרביד (Carbide) שלוש משמעויות שונות: היון הרב-אטומי C22-, שבו יש קשר קוולנטי משולש בין שני אטומי הפחמן. היון החד-אטומי C4-, שהוא בסיס חזק בצורה בלתי רגילה. הוא יכול להתאחד עם ארבעה פרוטונים וליצור מתאן, כך: C4- + 4H+ → CH4 סגסוגת שמכילה פחמן או מוליך למחצה. נתרן קרביד (Na2C2) צורן קרביד (SiC) טונגסטן קרביד (WC) בתנאי STP (לחץ וטמפרטורה סטנדרטיים), קרבידים מתכתיים מגיבים עם מים ויוצרים תחמוצות ומימות ולפעמים גז אצטילן, כך: CaC2 + 2H2O → C2H2 + Ca(OH)2 מנורות קרביד הן מקור חשוב לתאורה תת-קרקעית ניידת במכרות ומערות. בעבר מנורות אלו היו מקור האור במגדלור, כאשר הוסיפו מים לסידן קרביד והבעירו את האצטילן שנוצר. תאורת גז שמבוססת על אצטילן שנוצר מקרביד שימשה בתים רבים לפני המצאת נורת הלהט. מדיה וקבצים בנושא קרביד בוויקישיתוף מבני קרבידים ב-American Scientist (אנגלית) מנורת קרביד ממכרה פחם של אושוויץ-בירקנאו, מתוך התערוכה "עדים דוממים: סיפורי חפצים מאוסף מוזיאון יד ושם", באתר יד ושם topic/ionic-carbide קרביד, באתר אנציקלופדיה בריטניקה (באנגלית) קרבידים, דף שער בספרייה הלאומית
החיים בשלוש גרסאות

החיים בשלוש גרסאות (במקור: Trois versions de la vie) הוא המחזה החמישי של המחברת הצרפתיה יסמינה רזה. היצירה עלתה להצגת בכורה ב-29 אוקטובר 2000 בתיאטרון האקדמיה בווינה בבימויו של לוק בונדי, וזכה עד מהרה להצלחה רבה בדומה ליצירה קודמת של רזה, אמנות. הופעת הבכורה של ההפקה הצרפתית המקורית עלתה ב-7 באוקטובר 2000 בתיאטרון אנטואן בפריז, ובאנגליה עלה המחזה לבמות התיאטרון המלכותי הלאומי בלונדון ב-7 בדצמבר 2000 ומאוחר יותר גם בניו יורק. הנוסח האנגלי חובר על ידי כריסטופר המפטון תחת השם "Life x 3". הגרסה העברית של המחזה, בתרגום של דורי פרנס ובבימוי של אילן רונן, עלתה ב-21 בדצמבר 2002 והשתתפו בה השחקנים תמר מיכאל, עדי אייזנמן, עופר עמרם, חנה חגין ודרור לוי. המחזה הוא סאטירה נוקבת על הבורגנות והזוגיות בשנות האלפיים. העלילה מתארת את סיפורם של בני הזוג פינידורי שילדם מנדנד להם שוב ושוב. את ההמולה מחריפים זוג חברים שמצלצלים בדלת. הם באו לסעוד ארוחת ערב, אולם מארחיהם חשבו שהארוחה תוכננה רק למחר. הסיטואציה הבסיסית הזו מוצגת בשלוש גרסאות של התמודדות עם אותו מצב, המדגישות את הצדדים הקומיים והמגוחכים שבחיי שני הזוגות. בפעם הראשונה הנרי מובס בכל העימותים, בפעם השנייה הוא מופיע מחוזק אבל מפסיד שוב, ובשלישית הוא מספיק ציני ומחושב כדי לצלוח את הסיטואציה. ההצגה עלתה בתיאטרון גשר ב-31 בדצמבר 2012, בבימויו של אמיר וולף, בכיכובם של גלעד קלטר, נועה קולר, נטע שפיגלמן ורום קלטר.
בן הרוש

בן הרוש הוא שם משפחה הנפוץ בעיקר בקרב יהודי צפון אפריקה ואשר מקורו ביהדות ספרד. מקור השם הוא גרסה של השם העברי בן הראש (על כן ועל-פי רוב, השם בן הרוֹש נהגה במצלול: בן הראש, כאשר האות ו' אמורה להיות מנוקדת בחוֹלם). בהקשר המקראי, המילה העברית "ראש" מציינת בעל תפקיד או העומד בראש גוף מסוים. מאוחר יותר שם זה נהפך לתואר של העומד בראש ישיבה, קהילה או יחידה מנהלתית. גם בשפה הברברית משמעות המילה היא מנהיג העומד בראש משפחה או שבט. על פי מסורת עממית, יהודים בשם בן הרוש והגרסאות של שם זה, אשר חיו בקהילות יהודיות במרוקו שמרבית חבריהן היו צאצאים למגורשי ספרד, נחשבו לצאצאים של הרא"ש, כינויו של הרב אשר בן יחיאל שנפטר בעיר טולדו. האם התכוונתם ל... ארז בן הרוש – שחקן ותסריטאי ישראלי דוד בן הרוש – מבולטי הפעילים באירועי ואדי סאליב דוד בן הרוש – עתידן וחוקר, פרופסור באוניברסיטת בר-אילן מאיר בן הרוש – חוקר ספרות ערבית ישראלי מואיז בן הראש – משורר ישראלי משה בן הרוש – נשיא האקדמיה ללשון העברית נועם בן הרוש – כדורגלן ישראלי עומרי בן הרוש – כדורגלן ישראלי שמיל בן הרוש – שחקן ישראלי (כיום שמיל בן ארי) הרוש מקור השם בן הרוש, באתר "אנו – מוזיאון העם היהודי"
סטוז'יצה ארנה

סטוז'יצה ארנה (בסלובנית: Arena Stožice) הוא מתקן ספורט רב תכליתי השוכן בעיר ליובליאנה שבסלובניה. האולם מכיל 12,480 מקומות ישיבה במשחקי הכדורסל המקיימים בו לרוב, והוא האולם הגדול ביותר בסלובניה. הוא נושא את שמו של פארק הספורט סטוז'יצה שהאולם מהווה חלק ממנו, לצד אצטדיון סטוז'יצה. האולם משמש כמגרשה הביתי של קבוצת הכדורסל הסלובנית אולימפיה ליובליאנה, ושל קבוצות הכדורעף והכדוריד המקומיות. ומיועד להיות ביתם המרכזי של מרבית נבחרות הספורט הסלובניות השונות. המתקן נחנך ב-10 באוגוסט 2010, במשחק הכדורסל בין נבחרת סלובניה, המארחת, לנבחרת ספרד (בזמנו, אלופת אירופה). מעת לעת, מעבר לאירועי הספורט, מתקיימים באולם מופעי מוזיקה וכבר הספיקו להתארח בו לאונרד כהן, סטינג ועוד. בספטמבר 2013 אירח האולם את השלבים המתקדמים כולל הגמר של אליפות אירופה בכדורסל 2013 שנערכה בסלובניה. מדיה וקבצים בנושא סטוז'יצה ארנה בוויקישיתוף
בוקסיט

בוקסיט הוא מינרל טבעי הטרוגני שמורכב מאחד או יותר סוגים של אלומיניום הידרוקסידי: צורן, ברזל חמצני, טיטניום דו-חמצני, אלומיניוסיליקט ועוד מינרלים לא טהורים. האלומיניום הידרוקסידי העיקרי נמצא במגוון פרופורציות בבוקסיט הוא גיבסיט Al(OH)3 והחומר הרב צורתי, שיכול להופיע ביותר מצורה אחת - AlO(OH). בוקסיטים מסווגים בהתאם לשימוש המסחרי שלהם שיכול להיות מלט, כימיקלים ועוד. רוב הבוקסיט שמופק בעולם (85% בקירוב) משמש להכנת אלומיניום חמצני בתהליך סינון כימי שנקרא "תהליך באייר" (Bayer) (אנ'). רוב האלומיניום החמצני משמש לייצור אלומיניום מתכתי בתהליך מיצוי אלקטרוליטי. מקור השם "בוקסיט" הוא בכפר Les Baux-de-Provence שבפרובאנס שבדרום צרפת, שם התגלה לראשונה ב-1821 על ידי הגאולוג פייר בֶּרְתְיֶיה (Berthier). ב־1832 זכה ברתייה בתואר אבירות בזכות גילויו והקים מוזיאון לגאולוגיה. בעקבות הידלדלות המחצב במכרות הופסקה הכרייה ב־1991. מדיה וקבצים בנושא בוקסיט בוויקישיתוף דפנה מנדלר (עורכת), "אלומיניום: מה השימוש בו?", ידיעון כימיה, טכנולוגיה וחברה מס' 53, טבת תשנ"ג 1993, מאורכב בארכיון האינטרנט מתוך אתר סנונית בוקסיט, באתר אנציקלופדיה בריטניקה (באנגלית)
גד בן דרור

גד בן דרור (נולד ב-10 בספטמבר 1959) הוא כדורגלן עבר ישראלי, וכיום יו"ר עמותת אדי המקדמת תרומת איברים בישראל. גד בן דרור הוא בנם של דבורה מכנס ושמואל בן דרור, שהיה הקפטן הראשון של נבחרת ישראל בכדורגל ואף כבש את השער הראשון בתולדותיה בשנת 1948. בן דרור סיים את לימודיו בתיכון אורט סינגאלובסקי בתל אביב בשנת 1979 לאחר שלמד הנדסה במסגרת לימודי כיתות יג'-יד'. בעל תעודת הנדסאי חשמל. בשנת 1979 התגייס לחיל האוויר כהנדסאי והוכר כספורטאי מצטיין. לבן דרור תואר בכלכלה. בן דרור הגיע ממשפחה של כדורגלנים (שהבולטים שבהם: גד ועודד מכנס, ישראל בן דרור, אמנון בן דרור ואילן בן דרור). גדל במחלקת הנוער של מכבי פתח תקווה וזכה במסגרת קבוצת הנוער בגביע המדינה לנוער, ובגיל 16 צורף לקבוצת הבוגרת של המועדון. בן דרור היה שחקן מכבי פתח תקווה בין השנים 1986–1976, ועלה עמה מהליגה השנייה לליגת העל. בן דרור שימש כקפטן קבוצת מכבי פתח תקווה כמעט לאורך כל הקריירה שלו, והחל לשמש בתפקיד זה עוד בטרם מלאו לו 20 שנים. בשנים 1981–1978 הוא נמנה עם סגל נבחרת ישראל, ובמדיה הופיע ב-2 משחקים רשמיים. בין מאמניו ניתן למנות את: משה מאירי, נחום סטלמך, זאב זלצר ויוסף מרימוביץ'. בשנת 1986 פרש מכדורגל מקצועני עקב פציעות חוזרות כשבראשן פציעה ברצועה הצולבת הקדמית, וסיים קורס מאמנים במכון וינגייט בשנת 1990. בנוסף אימן קבוצות ילדים ונוער במכבי פתח תקווה וגם שימש כמאמן בליגה למקומות עבודה. בן דרור היה ממקימי קבוצת הוותיקים של פתח תקווה, שזכתה בגביעים רבים ובאליפות ליגת הוותיקים, והייתה לאחת מהקבוצות הדומיננטיות בשנים 1995–2005 שבהן שימש כקפטן הקבוצה. היה ממקימי היישוב ברקן בשומרון והתגורר ביישוב בין השנים 1981 - 1994. בשנת 1994 עבר לפתח תקווה. עם הפרישה מכדורגל החל לעבוד בחקלאות בברקן ובשטחי הגידול המשפחתיים בפתח תקווה. הקים חברות לבנייה והגנה על בתים כנגד רעידות אדמה. בן דרור ממלא בהתנדבות משנת 2004 את תפקיד יו"ר עמותת אדי לקידום השתלת איברים בישראל. העמותה הוקמה על ידי הוריו דבורה ושמואל, בשנת 1978 על שם אחיו אהוד שנפטר באותה שנה בעודו ממתין לתרומת כליה. בצוואתו ביקש אהוד לקדם את תרומת האיברים בארץ. כמו כן פעל לקידום חקיקת "חוק מוות מוחי-נשימתי, התשס"ח-2008" שמטרתו לאפשר ולעודד לאנשים מאמינים לתרום איברים, ובנוסף פעל לקידום "חוק השתלת איברים, התשס"ח-2008" שמטרתו לקדם את תרומת האיברים בקרב כלל האוכלוסייה. בן דרור תורם ומארגן מדי שנה מופע התרמה במסגרת העמותה, כשהתרומות משמשות למטרות הנצחת אנשים שנפטרו ובני משפחותיהם נתנו את הסכמתם לתרומת איברים. הוא ארגן וייסד בהתנדבות בשנים 2002-2005 דואתלון בפתח תקווה ע"ש אחיו אדורם בהשתתפות אלפי בוגרים ובני נוער. הדואתלון היה הראשון שהתקיים בעיר והיווה חלק מהליגה השנתית של הטריאתלון בארץ. בן דרור נשוי לאמירה, אב לשלושה בנים. גד בן דרור, באתר ההתאחדות לכדורגל בישראל אתר אגודת אדי
האולימפיקו דה בדאלונה

האולימפיקו דה בדאלונה (בקטלאנית: Pavelló Olímpic de Badalona) הוא אולם כדורסל השוכן בעיר בדאלונה, אשר בחבל קטלוניה שבספרד. האולם נבנה לקראת אירוח משחקי הכדורסל של אולימפיאדת 1992 שנערכה בעיר ברצלונה, ונחנך ב-1991. בשל מבנהו ארכיטקטוני הייחודי לאותה העת, זכה האולם ב-1992 בפרס האיחוד האירופי לאדרכילות עכשווית. לרוב משמש האולם כמגרשה הביתי של קבוצת הכדורסל חובנטוד בדאלונה. European Union Prize for Contemporary Architecture ערך זה הוא קצרמר בנושא כדורסל ובנושא אצטדיונים ומתקני ספורט. אתם מוזמנים לתרום לוויקיפדיה ולהרחיב אותו.
מבח"ר

מכללת בני ברק החרדית (מבח"ר) היא מכללה המיועדת לציבור החרדי, כחלק ממהפכת התעסוקה וההשכלה במגזר החרדי במאה ה-21. המכללה הוקמה בשנת תש"ס - 2000, על ידי ד"ר אברהם פוס, והרב יחזקאל פוגל, המקימים של המרכז החרדי להכשרה מקצועית, המכללה הוקמה כעמותה נפרדת וללא קשר רשמי עם המרכז החרדי. כיום המנכ"ל שלה הוא מאיר יעקובוביץ, לשעבר מנהל מוסדות חורב בירושלים. במבח"ר קיימים מסלולי לימודים מגוונים מטעם כמה אוניברסיטאות, והתארים הם מטעם אוניברסיטאות אלה. במטרה לשמור על הצביון המתאים לציבור החרדי קיימת במכללה הפרדה מגדרית מלאה: נשים לומדות בשעות הבוקר והצהריים, והגברים - בשעות הערב. למכללה צביון ליטאי-חסידי, לעומת המכללה החרדית ירושלים, המנוהלת על ידי עדינה בר שלום, בתו של הרב עובדיה יוסף, שמזוהה יותר עם תנועת ש"ס. המכללה מפעילה מכינה קדם אקדמית בה לומדים עברית, אנגלית, מתמטיקה ומדעים, וניגשים לבחינה הפסיכומטרית. גברים תואר ראשון - סיעוד (המכללה האקדמית תל אביב יפו) עבודה סוציאלית (אוניברסיטת חיפה), מדעי המחשב (המרכז האקדמי לב), שירותי אנוש (אוניברסיטת חיפה), מיפוי וגיאו-אינפורמציה (הטכניון). תואר שני - ייעוץ חינוכי (אוניברסיטת חיפה), עבודה סוציאלית (אוניברסיטת חיפה) ומנהל עסקים (המרכז האקדמי לב). נשים תואר ראשון - הפרעות בתקשורת (אוניברסיטת תל אביב), ריפוי בעיסוק (אוניברסיטת חיפה), עבודה סוציאלית (אוניברסיטת חיפה) וסיעוד (המרכז האקדמי לב). תואר שני - הפרעות בתקשורת (אוניברסיטת תל אביב), סיעוד (אוניברסיטת חיפה), ייעוץ חינוכי (אוניברסיטת חיפה), עבודה סוציאלית (אוניברסיטת חיפה) וטיפול באמנות (אוניברסיטת חיפה). למכללה אין מערך מלגות משל עצמה אלא המלגות מתקבלות לפי האוניברסיטה אליה מקושרת תוכנית הלימודים של הסטודנט. עקב שכיחותו הגבוהה של מצב סוציו-אקונומי נמוך בחברה החרדית רוב התלמידים מקבלים מלגות. אתר האינטרנט הרשמי של מבח"ר הטכניון פותח בבני ברק תוכנית לימודים לתואר ראשון במיפוי וגיאו-אינפורמציה.
BitDefender

BitDefender היא היא חברת טכנולוגיה רומנית שבסיסה בבוקרשט, המתמחה באבטחת מידע וסייבר סקיוריטי. לחברה משרדים בארצות הברית, אירופה, אוסטרליה והמזרח התיכון ומוצריה מופצים נמצאים בלמעלה מ-150 מדינות. החברה נוסדה על ידי המנכ"ל הנוכחי ובעל המניות העיקרי שלה, פלורין טאלפס. היא מפתחת ומספקת מוצרים ושירותי אבטחת סייבר, כולל הגנה על נקודות קצה, אבטחה בענן ואבטחה מנוהלת, תוכנת אנטי-וירוס ואבטחת IoT. נכון לשנת 2024, החברה מעסיקה יותר מ-1,800 עובדים ברחבי העולם. BitDefender זכתה במספר פרסים מארגון AV-Comparatives, הבודק ומדרג מוצרי אנטי-וירוס. תוכנת BitDefender פותחה במקור כתוכנת אנטי-וירוס על ידי SOFTWIN, חברה שהוקמה בשנת 1990 ברומניה. משנת 1996 עד 2001, שווקה בשם כ-AVX (Antivirus Expert), אז מותגה החברה והתוכנה מחדש תחת השם BitDefender. התוכנה שווקה במודל פרימיום (עם גרסה חינמית, וגרסה בתשלום. במשך הזמן נוספו לתוכנה יכולת נוספות כולל טיפול ברוגלות, חומת אש, בקרת פרטיות, סינון דואר אלקטרוני, בקרת הורים, ומניעת וירוסים. בשנת 2011 השיקה החברה מגוון של מוצרי אבטחת מידע ווירטואליזציה לשוק הארגוני. בשנת 2015 השיקה החברה מוצר חומרה לשוק הביתי, Bitdefender BOX, לאבטחת קישוריות של מוצרים עם גישה לאינטרנט של הדברים. בשנת 2016 החברה הצטרפה ליוזמת No More Ransom, והשיקה כלי פענוח חינמיים לנפגעי התקפות כופר. בשנת 2017 החברה ביצעה את הרכישה הגדולה הראשונה שלה, שרכשה את המפיץ שלה בצרפת. בנוסף הקרן הבריטית Vitruvian רכשה 30% ממניות החברה לפי הערכת שווי של כ-600 מיליון דולר. באותה שנה גם הגישה חברת הטכנולוגיה הישראלית-אמריקאית פינג'אן החזקות תביעה נגד BitDefender על הפרת פטנט. התביעה הסתיימה בפשרה שכללה חתימה ותשלום על הסכם רישוי לפטנט. בשנת 2018, פתחה חברת בת חדשה באוסטרליה, ורכשה גם את חברת התוכנה RedSocks שפיתחה פתרונות לניתוח התנהגות ואבטחת רשתות. בפברואר 2022 נבחרה קבוצת מולטיפוינט למפיצה הבלעדית של פתרונות ביטדיפנדר בישראל. מדיה וקבצים בנושא BitDefender בוויקישיתוף אתר האינטרנט הרשמי של BitDefender אתר האינטרנט הרשמי של BitDefender אתר האינטרנט הרשמי של BitDefender BitDefender, ברשת החברתית פייסבוק BitDefender, ברשת החברתית אקס (טוויטר) BitDefender, ברשת החברתית אינסטגרם BitDefender, סרטונים בערוץ היוטיוב אלכסנדר לוקה, Bitdefender: "האתגר שלנו כחברת אבטחת מידע הוא להיות צעד אחד לפני האיומים", באתר "אנשים ומחשבים", 8 ביולי 2013 אביגיל שטמלר פז, בין ת"א לבוקרשט: קשרי הסייבר בין ישראל לרומניה מתהדקים, באתר TheMarker‏, 27 ביוני 2023 אמיתי זיו, "אם קנית מוצר כמו טלוויזיה חכמה או מזגן עם חיבור לרשת - אתה גם חשוף", באתר TheMarker‏, 12 בינואר 2016 אמיתי זיו, סיוט הכופר: "שלמו - או שנשמיד לכם את המחשב", באתר TheMarker‏, 3 במרץ 2016 מערכת אנשים ומחשבים, ‏פרויקט No More Ransom מתרחב עם שותפים חדשים, באתר "אנשים ומחשבים", 15 בדצמבר 2016 Reuters, Vitruvian buys 30 pct stake in Romanian cyber security firm Bitdefender, ‏1 בדצמבר 2017 Reuters, Finjan files complaint against Bitdefender for patent infringement in northern district of California, ‏17 באוגוסט 2017 Finjan and Bitdefender Enter into a Patent License and Settlement Agreement, MarketScreener, ‏24 בינואר 2020 Bitdefender Acquires Behavioral and Network Security Analytics Company RedSocks, ‏23 באוקטובר 2018 קבוצת מולטיפוינט נבחרה למפיצה בלעדית של פתרונות ביטדיפנדר בישראל, באתר "אנשים ומחשבים", 2 בפברואר 2022
מונטסראט

מונטסראט (באנגלית: Montserrat) הוא אי השייך לבריטניה, נמצא בים הקריבי והוא אחד מהאנטילים הקטנים. האי שהתגלה על ידי כריסטופר קולומבוס בשנת 1493, נקרא על שם המנזר הבנדיקטיני על ההר מונטסראט. האי הוא טריטוריה בריטית שמעבר לים. האי היה מיושב על ידי אנשי ארווק וקאריב כאשר כריסטופר קולומבוס הגיע לאי במסעו השני ב-1493. הוא קרא לאי אז "סנטה מריה דה מונטסראט". האי עבר לשליטה אנגלית ב-1632 כאשר קבוצת אירים אנטי-קתולים מסנט קיטס ונוויס התיישבה במקום. באי התפתחה קולוניה נאו-פאודלית. העברת עבדים למקום התחילה במקום כמו באיים אחרים בים הקריבי בעיקר ממערב אפריקה במאות ה-17 וה-18 במקום התפתחה כתוצאה מכך תעשייה של סוכר, רום וכותנה. במהלך מלחמת העצמאות של ארצות הברית נכבש האי על ידי צרפת. האי הוחזר לבריטניה בחוזה פריז. בשנת 1989 נפגע האי קשה מההוריקן "הוגו" שהרס 90% מהמבנים באי. האי החל להתאושש עד שבשנת 1995 התפרץ הר הגעש סופרייר הילס (Soufrière Hills), שהיה רדום עד אז, וכיסה את חלקו הדרומי (כולל הבירה פלימות) באפר ובוץ. שדה תעופה של האי והנמל העיקרי הושבתו. יותר ממחצית האוכלוסייה נמלטה מהאי והשאר עברו להתגורר בחלק הצפוני. הר הגעש עדיין פעיל ולכן נבנו עיר הבירה, שדה התעופה ונמל חדש בחלקו הצפוני של האי.עם זאת העיר פלימות, השוממת כיום לחלוטין, עדיין מוגדרת כבירה הרשמית של האי. בשנת 2002 זכו תושבי האי למעמד של תושבים בריטיים לכל דבר. תושבי האי הם ברובם נוצרים אנגליקנים, קתולים ומתודיסטים. החלוקה האתנית היא די שווה בין בעלי עור שחור לבעלי עור לבן. כ-8,000 תושבים עזבו את האי לאחר התפרצות הר הגעש. רובם לא חזרו לאי. האי ממוקם כ-500 קילומטר דרום-מזרחית מפוארטו ריקו וכ-45 קילומטר דרום מערבית מאנטיגואה. האי ידוע כ"אבן הברקת של הקריבים" בגלל הגבעות הירוקות המצויות בו בשפע. האי מהווה אתר תיירות מועדף בגלל מזג האוויר הנוח השורר באי מרבית הזמן בשנה וכן הנופים המרהיבים המצויים בו. אוכלוסיית האי כוללת 3 קהילות (Parishes): קהילת סנט אנטוני קהילת סנט ג'ורג' קהילת סנט פיטר Does Montserrat's volcano hold the key to its future? מאתר ה-BBC מונטסראט, באתר אנציקלופדיה בריטניקה (באנגלית) דירוג שטח יבשתי - מתוך אתר Worldometer, כפי שפורסם ב-28 במאי 2021 טבלאת אוכלוסייה שם הקובץ: UN_PPP2024_Output_PopTot.xlsx, שם החוצץ: Median - מתוך אתר האו"ם טבלאת אוכלוסייה שם הקובץ: WPP2024_POP_F01_1_POPULATION _SINGLE_AGE_BOTH_SEXES.xlsx, שם החוצץ: Medium variant - מתוך אתר האו"ם, הערכה 1 ביולי 2024 מדד הפיתוח האנושי לשנת 2022 בדו"ח שפורסם ב-2024 על ידי אתר מינהל הפיתוח (UNDP) של האומות המאוחדות
מגבעת קנייטש

מגבעת קנייטש (קנייטש ביידיש "קמט"; במקור מגרמנית: knautsch) הוא תת-סוג של כובע פדורה שגברים חרדים מהזרם הליטאי, הספרדי וחסידי חב"ד נוהגים לחבוש. המגבעת נקראת כך על שם הקיפול הנעשה בחזיתה. המגבעת עשויה בדרך כלל מלבד, אך ישנם סוגים נוספים העשויים מקטיפה, זמש או צמר. מגבעת הקנייטש דומה בצורתה הבסיסית לפדורה, גם בכיפתה של המגבעת ישנו קמט מרכזי לכל אורכה של הכיפה ובקדמתה ישנם שני קמטים נוספים קטנים יותר (נקראים בסלנג "עיניים") ישנה דעה כי הן נועדו לתפיסת המגבעת. המגבעת מיוצרת כאשר התיתורה המקיפה אותו מוטה כלפי מעלה בדומה לקאפעלוש מלבד חלקו הקדמי ה"קנייטש" המוטה כלפי מטה, אצל חסידי חב"ד הקמט המרכזי בכיפתו של מגבעת הקנייטש עמוק ורחב יותר והקנייטש נוטה תמיד כלפי מטה ובזווית חדה יותר, כמו כן חלקם מעצבים את הקמט העליון בצורת משולש. אצל הליטאים וחסידי חב"ד המגבעת משמשת בימי חול, בשבתות ובחגים. בקרב ספרדים יש החובשים בעיקר בשבת וכן בשמחות ואירועים המתלבשים אליהם בלבוש חגיגי, נהוג לחבוש את הקנייטש. חרדים בני הזרם הליטאי והספרדי חובשים לראשם את מגבעת הקנייטש לרוב כאשר שוליו הקדמיים נוטים כלפי מעלה, אולם ניתן לראות תלמידי ישיבות רבים שמטעמי נוחות אינם עושים זאת במשך ימות השבוע. רוחב השוליים ואורכו של הקנייטש משתנה בהתאם לאופנה החרדית, לעיתים הוא רחב ולעיתים הוא צר יותר. מגבעות הקנייטש מיוצרות בעיקר באיטליה, הונגריה וצ'כיה. חברות הייצור המובילה לייצור המגבעות היא בורסלינו, יחד עם זאת במגזר החרדי קיימות מספר רשתות למכירת מגבעות המייצרות מגבעות תחת מותגים פרטיים שלהם. מדיה וקבצים בנושא מגבעת קנייטש בוויקישיתוף דנצ'וּ ארנון, על ראש שמחתי: כובעים של חרדים, בבלוג "עונג שבת", 5 בספטמבר 2020 הרב קניבסקי היה מעלה את השולים הקדמים שהיו באים אצלו לפגישה
שמואל פרסוב

האם התכוונתם ל... שמואל פרסוב (אמן) – אמן ישראלי שמואל פרסוב (סופר) – סופר יידי בברית המועצות
הלפגוט

הלפגוט הוא שם משפחה אשכנזי. בבוואריה ובאוסטריה משמש כמקביל לביטוי העברי "לבריאות". האם התכוונתם ל... ארמין הלפגוט – מהנדס כימיה, מהפכן וקומוניסט יהודי-הונגרי בן הלפגוט – מרים משקולות יהודי בריטי דייוויד הלפגוט – פסנתרן אוסטרלי יהודי הראלד הלפגוט – מתמטיקאי פרואני-צרפתי הרמן הלפגוט – שם הולדתו של צבי עזריה, חבר הנהלת יד ושם, רב ביוגוסלביה ובגרמניה יניב הלפגוט – עיתונאי ישראלי יצחק מאיר הלפגוט – חזן ישראלי-אמריקאי חנוך הלפגוט – שם הולדתו של חנוך ברטוב
אלאן שאלון

אלאן ספורטיף שאלון (בצרפתית: Élan sportif chalonnais) היא קבוצת כדורסל צרפתית מהעיר שאלון-סור-סון, הקבוצה מתמודדת בProB. המועדון נוסד בשנת 1955. בשנת 1970 המועדון אוחד עם קבוצת בורנוף מרקורי. בעונת 1994 החלה הקבוצה לשחק בליגה השנייה, ובעונת 1996/1997 החלה לשחק בליגה הבכירה. הקבוצה משתתפת במסגרות האירופאיות מאז עונת 1999/2000. בין היתר במפעלי גביע קוראץ', גביע ספורטה, גביע יול"ב והיורוצ'לנג'. ברוב המקרים לא עברה את שלב הבתים. בעונת 2000/01, הגיעה הקבוצה עד לגמר גביע ספורטה והפסידה לקבוצת מארוסי מיוון 74-72. בעונות 2004, 2005, 2007, הגיעה הקבוצה עד לחצי גמר הפלייאוף של הליגה. בעונת 2010/11 זכתה הקבוצה בתואר הראשון בתולדותיה, בגביע הצרפתי, לאחר ניצחון בגמר מול קבוצת לימוז' 71-79. בעונת 2011/12 זכתה הקבוצה בדאבל היסטורי, כשניצחה שוב את לימוז' בגמר הגביע 75-83. וזכתה לראשונה בתולדותיה באליפות צרפת כניצחה את קבוצת לה מאן סארת במשחק הגמר 76-95. בעונת 2011/12, הגיעה הקבוצה עד לגמר היורוצ'לנג'. אך הפסידה לקבוצת בשיקטש מטורקיה 91-86. בעונת 2012/2013 השתתפה לראשונה ביורוליג. בעונת 2016/2017 זכתה בפעם השנייה בתולדותיה באליפות צרפת. אולם הבית של המועדון הוא הקולוסיאום המכיל 4,540 מקומות ישיבה. ארצות הברית ג'ון בסט צרפת מאמוטו דיארה צרפת סטפן אוסטרובסקי ישראל אורי כהן-מינץ ארצות הברית יודוניס האסלם ישראל רפי מנקו צרפתישראל פרדריק בורדיון הליגה הצרפתית: אליפות (2): 2012, 2017 חצי גמר: 2004, 2005, 2007, 2013 הגביע הצרפתי: זכייה (2): 2011, 2012 גמר: 2013 גביע ספורטה: גמר: 2001 יורוצ'לנג': גמר: 2012 מדיה וקבצים בנושא אלאן שאלון בוויקישיתוף אתר האינטרנט הרשמי של אלאן שאלון אתר אוהדים
בעיית נתר

בעיית נתר היא מן הבעיות המרכזיות בתורת גלואה. הבעיה הוצעה על ידי אמי נתר בשנות השלושים של המאה העשרים, והיא עדיין לא פתורה באופן כללי. הבעיה. נתון שדה F {\displaystyle F} , וחבורת תמורות G {\displaystyle G} הפועלת על הקבוצה 1 , … , n {\displaystyle 1,\dots ,n} . אפשר להרחיב את הפעולה של G {\displaystyle G} לפעולה על ההרחבה הטרנסצנדנטית הטהורה K = F ( x 1 , … , x n ) {\displaystyle K=F(x_{1},\dots ,x_{n})} , כאשר g ∈ G {\displaystyle g\in G} פועל על המשתנים לפי הפעולה על האינדקסים g ( x i ) = x g ( i ) {\displaystyle g(x_{i})=x_{g(i)}} , והפעולה על שדה הבסיס F {\displaystyle F} טריוויאלית. השאלה היא האם שדה השבת K G {\displaystyle K^{G}} הוא בהכרח הרחבה טרנסצנדנטית טהורה של F {\displaystyle F} . במילים אחרות, האם קיימים f 1 , … , f n ∈ K {\displaystyle f_{1},\dots ,f_{n}\in K} בלתי תלויים אלגברית כך ש- K G = F ( f 1 , … , f n ) {\displaystyle K^{G}=F(f_{1},\dots ,f_{n})} . לדוגמה, ידוע שהתשובה חיובית כאשר G {\displaystyle G} היא החבורה הסימטרית S n {\displaystyle S_{n}} . אם G {\displaystyle G} היא חבורת התמורות הזוגיות A n {\displaystyle A_{n}} , התשובה חיובית כאשר n ≤ 5 {\displaystyle n\leq 5} , ולא ידועה כאשר n ≥ 6 {\displaystyle n\geq 6} . ב-1969 הראה ריצ'רד סוואן (Richard Swan) שהתשובה לבעיית נתר שלילית מעל שדה המספרים הרציונליים, כאשר G = Z / 47 Z {\displaystyle G=\mathbb {Z} /47\mathbb {Z} } היא החבורה הציקלית מסדר 47. לחבורה זו יש אוטומורפיזם מסדר 23, וההוכחה מסתמכת על כך שחוג השלמים של השדה הציקלוטומי Q [ ζ 23 ] {\displaystyle \mathbb {Q} [\zeta _{23}]} אינו תחום אידיאלים ראשיים. מאוחר יותר, ב- 1974 תיאר הנדריק לנסטרה קריטריון לטרנסצנדנטיות של שדה השבת כאשר G {\displaystyle G} חבורה אבלית, והראה שהתשובה לבעיית נתר שלילית מעל השדה הרציונלי גם עבור G = Z / 8 Z {\displaystyle G=\mathbb {Z} /8\mathbb {Z} } . את הדוגמה הראשונה לתשובה שלילית מעל שדה סגור אלגברית מצא דייוויד סולטמן ב-1983 (עבור חבורות מסדר p 9 {\displaystyle p^{9}} ). דוגמה דומה, עם חבורה מסדר p 6 {\displaystyle p^{6}} , מצא Bogomolov ב-1986. נתר הציעה את הבעיה בניסיון לפתור בעיה אחרת, בעיית ההיפוך של תורת גלואה, השואלת אלו חבורות יכולות להיות חבורות גלואה של הרחבות של שדה המספרים הרציונליים. אם התשובה לבעיית נתר היא חיובית עבור חבורה מסוימת G {\displaystyle G} מעל שדה F {\displaystyle F} , אז אפשר לממש חבורה זו כחבורת גלואה מעל אותו שדה.
סטבסקי

האם התכוונתם ל... אברהם סטבסקי – פעיל בבית"ר ובהעפלה; נודע כחשוד ברצח ארלוזורוב, שממנו זוכה; נהרג בעימות בין אנשי האצ"ל לצה"ל במהלך פרשת אלטלנה בוריס סטבסקי (Stawski) – עורך דין ומו"ל יהודי פולני, ממנהיגי ציונות פולין ונשיא אגודת ידידי האוניברסיטה העברית משה סתוי (סטבסקי) – סופר יידי ועברי, איש העלייה השנייה דניאל דב בעריל הכהן סטבסקי – רב, מקובל וראש בית הבעל שם טוב
קרפל

האם התכוונתם ל... אמילי קרפל – מוזיקאית ישראלית דליה קרפל – אשת קולנוע ישראלית דני קרפל (שדרן) – שדרן רדיו ישראלי דני קרפל (קומיקאי) – קומיקאי ישראלי מוטי קרפל – פוליטיקאי ישראלי